钦定古今图书集成/明伦汇编/宫闱典/第035卷 > 神元帝窦皇后
## 钦定古今图书集成/明伦汇编/宫闱典/第035卷 > 神元帝窦皇后

按《魏书·后妃传》：“神元皇后窦氏，没鹿回部大人宾之
女也。宾临终，诫其二子速侯、回题，令善事帝。及宾卒，
速侯等欲因帝会丧为变，语颇漏泄。帝闻之，知其终
不奉顺，乃先图之。于是伏勇士于宫中，晨起以佩刀
杀后，驰使告速侯等，言后暴崩。速侯等惊走来赴，因
执而杀之。”